cyanic-selkie/wikianc huggingface dataset:
WLTP
Από τον NEDC στο WLTP
Το νέο πρότυπο, WLTP, έχει σχεδιαστεί για να είναι πιο αντιπροσωπευτικό των πραγματικών και σύγχρονων οδηγικών συνθηκών. Για την επίτευξη αυτού του στόχου, το WLTP διαρκεί 10 λεπτά περισσότερο από το NEDC (30 αντί για 20 λεπτά), με ένα πιο δυναμικό προφίλ οδήγησης το οποίο συνίσταται από μεγαλύτερες επιταχύνσεις που ακολουθούνται από απότομα φρεναρίσματα. Επιπλέον, η μέση και η μέγιστη ταχύτητα αυξήθηκαν στα 46,5 και 131,3 km/h αντίστοιχα. Η συνολική διανυθείσα απόσταση είναι 23,25 χιλιόμετρα, υπερδιπλάσια από αυτή των 11 χιλιομέτρων που προβλεπόταν από τον κύκλο NEDC.
Οι βασικές διαφορές μεταξύ του παλιού κύκλου NEDC και του νέου προτύπου WLTP είναι ότι το WLTP:
Κύκλοι οδήγησης WLTC
Το πρότυπο WLTP βασίζεται σε νέους κύκλους οδήγησης (WLTC - Παγκόσμια Εναρμονισμένοι Κύκλοι Δοκιμών Ελαφρών Οχημάτων) για τη μέτρηση της μέσης κατανάλωσης καυσίμου, των εκπομπών CO2 καθώς και των εκπομπών ρύπων από επιβατικά αυτοκίνητα και ελαφρά επαγγελματικά οχήματα.
Για τα οχήματα τάξης 3 (θεωρούνται αυτά με αναλογία ισχύος προς βάρος -power/weight ratio, PWr- μεγαλύτερη από 34) η δοκιμή WLTP αποτελείται από 4 μέρη, το καθένα με διαφορετική μέγιστη ταχύτητα:
Αυτές οι φάσεις οδήγησης προσομοιώνουν σενάρια οδήγησης αστικής, προαστιακής, εκτός πόλης και σε αυτοκινητόδρομο, αντίστοιχα, με ισότιμη κατανομή μεταξύ αστικών και μη αστικών διαδρομών (52% και 48%). εναλλ.=|κέντρο|μικρογραφία|800x800εσ|Διακύμανση ταχύτητας κατά τη διάρκεια των τεσσάρων κύκλων WLTC
Παραπομπές
Κατηγορία:Οδικές μεταφορές στην Ευρώπη
Διακυβερνητικός οργανισμός
Οι Διακυβερνητικοί οργανισμοί, γνωστοί και σαν διεθνείς κυβερνητικοί οργανισμοί (IGOs): ο τύπος του οργανισμού που σχετίζεται ακόμη περισσότερο με τον ορο "διεθνής οργανισμός", αυτοί οι οργανισμοί αποτελούνται κυρίως από ανεξάρτητα κράτη (αναφερόμενα ως κράτη-μέλη). Αξιοσημείωτα παραδείγματα είναι: ο Οργανισμός Ηνωμένων Εθνών (ΟΗΕ), ο Οργανισμός Οικονομικής Συνεργασίας και Ανάπτυξης (Ο.Ο.Σ.Α.), ο Οργανισμός για την Ασφάλεια και τη Συνεργασία στην Ευρώπη (ΟΑΣΕ), το Συμβούλιο της Ευρώπης (ΣτΕ), και ο Παγκόσμιος Οργανισμός Εμπορίου (ΠΟΕ).
Κατηγορία:Διεθνείς οργανισμοί
225277 Στίνο
Ο 225276 Στίνο (προσωρινή ονομασία: 1960 SN) είναι ένας τρωικός αστεροειδής του Δία, της Κύριας ζώνης αστεροειδών. Η ανακάλυψή του έγινε από τους Lutz D. Schmadel, R. Stoss και Tom Gehrels στο Αστεροσκοπείο του Πάλομαρ, στην Κομητεία Σαν Ντιέγκο της Καλιφόρνια στις 24 Σεπτεμβρίου 1960.
Εξωτερικοί σύνδεσμοι
Κατηγορία:Αστεροειδείς Κύριας Ζώνης
Empire: Total War
To Empire: Total War είναι βιντεοπαιχνίδι στρατηγικής που αναπτύχθηκε από την Creative Assembly και κυκλοφόρησε από την Sega το Μάρτιο του 2009. Πρόκειται για το πέμπτο μέρος της σειράς Total War διαδραματίζεται στην ιστορική περίοδο μεταξύ 1700 και 1800 μ.Χ.. Το παιχνίδι ακολουθεί τα πρότυπα των προηγούμενων της σειράς: ο παίκτης επιλέγει κάποιο συγκεκριμένο κράτος (αλλιώς φατρία-faction όπως αναφέρεται στο παιχνίδι) με σκοπό να επιβληθεί στο παγκόσμιο στερέωμα μέσω διαφόρων τρόπων: στρατιωτικά, πολιτικά, διπλωματικά, οικονομικά. Παρόλο που το κυρίως παιχνίδι (που εξελίσσεται στον χάρτη εκστρατείας-campaign element) είναι στατικού χαρακτήρα υιοθετώντας σύστημα γύρων (turn-based), ο παίκτης μπορεί να αποκτήσει σε πραγματικό χρόνο έλεγχο των στρατιωτικών του δυνάμεων κατά τη διάρκεια κάθε συγκεκριμένης πολεμικής σύγκρουσης. Το Empire: Total War είναι το πρώτο παιχνίδι της σειράς που δίνει τη δυνατότητα για ναυμαχίες σε πραγματικό χρόνο.
Εξωτερικοί σύνδεσμοι
Κατηγορία:Total War Κατηγορία:Βιντεοπαιχνίδια στρατηγικής Κατηγορία:Βιντεοπαιχνίδια του 2009 Κατηγορία:Βιντεοπαιχνίδια των Windows Κατηγορία:Βιντεοπαιχνίδια τοποθετημένα στην Ευρώπη Κατηγορία:Νικητές BAFTA (βιντεοπαιχνίδια)
Γλώσσα Κάλτο
Η Κάλτο, ή Ναχάλι, είναι Ινδοάρια γλώσσα της Ινδίας. Το ενδώνυμο είναι το Κάλτο, ενώ το εξωνύμιο "Ναχάλ" ή "Νιχάλ" είναι υποτιμητικό. Επειδή έχει το όνομα "Ναχάλι", η γλώσσα συχνά συγχέεται με τη Νιχάλι, μια φαινομενική απομονωμένη γλώσσα που ομιλείται από ένα γειτονικό λαό με ένα παρόμοιο τρόπο ζωής.
Παραπομπές
Κατηγορία:Γλώσσες της Ινδίας
Τηλεσκόπιο Ορίζοντα Γεγονότων
Το Τηλεσκόπιο Ορίζοντα Γεγονότων (Event Horizon Telescope - EHT) είναι μια μεγάλη συστοιχία τηλεσκοπίων αποτελούμενη από ένα παγκόσμιο δίκτυο ραδιοτηλεσκοπίων. Το έργο της παγκόσμιας συστοιχίας συμβολομετρικών τηλεσκοπίων συνδυάζει δεδομένα από πολλούς επίγειους σταθμούς VLBI (very-long-baseline interferometry stations) γωνιακής ανάλυσης ικανής για παρατήρηση αντικειμένων μεγέθους του ορίζοντα γεγονότων μιας Υπερμεγέθους Μαύρης Τρύπας. Οι στόχοι παρατήρησης του έργου περιλαμβάνουν τις δύο μαύρες τρύπες με τη μεγαλύτερη γωνιακή διάμετρο που παρατηρείται από τη Γη: τη μαύρη τρύπα στο κέντρο του υπεργιγάντιου ελλειπτικού γαλαξία Μεσιέ 87 και του Τοξότη Α *, στο κέντρο του Γαλαξία μας.
Την ιδέα οραματίστηκε πρώτος ο Γερμανός ραδιοαστρονόμος Heino Falcke το 1993. Αργότερα, ήταν συνεπικεφαλής μαζί με τους Michael Kramer και Luciano Rezzolla. στο χρηματοδοτούμενο από την Ευρωπαϊκή Ένωση έργο Black Hole Cam, στο οποίο αναπτύχθηκαν οι βασικές θεωρητικές πτυχές της απεικόνισης μαύρης τρύπας με VLBI. Ο σημερινός διευθυντής της συνεργασίας του Τηλεσκοπίου Ορίζοντα Γεγονότων είναι ο Αμερικανός αστροφυσικός Sheperd Doeleman (Πανεπιστήμιο Harvard-Smithsonian CfA), ενώ ο Falcke (Πανεπιστήμιο Radboud Nijmegen) προεδρεύει του επιστημονικού συμβουλίου.
Η πρώτη εικόνα μιας μαύρης τρύπας, στο κέντρο του γαλαξία Messier 87, δημοσιεύθηκε από την Σύμπραξη EHT στις 10 Απριλίου 2019. Η συστοιχία τηλεσκοπίων έκανε αυτή την παρατήρηση σε μήκος κύματος 1,3mm και με θεωρητική, περιοριζόμενη από περίθλαση ανάλυση 25 μικροδευτερόλεπτα τόξου (μas). Τα μελλοντικά σχέδια περιλαμβάνουν τη βελτίωση της ανάλυσης της συστοιχίας με την προσθήκη νέων τηλεσκοπίων και τη λήψη παρατηρήσεων μικρότερου μήκους κύματος.
Συστοιχία Τηλεσκοπίων
Το EHT αποτελείται από πολλά ραδιο-παρατηρητήρια ή εγκαταστάσεις ραδιοτηλεσκοπίων σε όλο τον κόσμο για να παραχθεί ένα υψηλής ευαισθησίας και υψηλής γωνιακής ανάλυσης τηλεσκόπιο. Μέσω της τεχνικής συμβολομετρίας VLBI (very-long-baseline interferometry) πολλές ανεξάρτητες ραδιο-κεραίες, οι οποίες απέχουν εκατοντάδες ή χιλιάδες χιλιόμετρα μεταξύ τους, μπορούν να χρησιμοποιηθούν συντονισμένα για τη δημιουργία ενός εικονικού τηλεσκοπίου με ενεργό διάμετρο ίση με τη διάμετρο ολόκληρου του πλανήτη. Η προσπάθεια περιλαμβάνει την υλοποίηση και την ανάπτυξη δεκτών διπλής πόλωσης υπο-χιλιοστού (submillimeter), οι οποίοι είναι πολύ σταθερά πρότυπα συχνότητας, ώστε να καταστεί τελικά δυνατή η τεχνική VLBI στα 230-450 GHz, τα VLBI συστήματα υποστήριξης και τα καταγραφικά υψηλότερου εύρους ζώνης, καθώς και η θέση σε λειτουργία νέων υπομονάδων VLBI.
Τα δεδομένα που συλλέγονται σε σκληρούς δίσκους αποθήκευσης μεταφέρονται από εμπορικά αεροσκάφη μεταφοράς εμπορευμάτων (μεταφορά ονομαζόμενη και sneakernet) από τα διάφορα τηλεσκόπια στο παρατηρητήριο Haystack του MIT και στο Ινστιτούτο Ραδιοαστρονομίας του Max Planck, όπου τα δεδομένα αλληλοσυσχετίζονται και αναλύονται σε κατανεμημένα συστήματα υπολογιστών αποτελούμενα από περίπου 800 επεξεργαστές συνδεδεμένων σε δίκτυο 40 Gbit/s.
Μεσιέ 87*
Η σύμπραξη EHT ανακοίνωσε τα πρώτα του αποτελέσματα σε έξι ταυτόχρονες συνεντεύξεις τύπου παγκοσμίως στις 10 Απριλίου 2019. Η ανακοίνωση διέθεσε την πρώτη άμεση εικόνα μιας μαύρης τρύπας, η οποία έδειξε την υπερμεγέθη μαύρη τρύπα στο κέντρο του Μεσιέ 87, που ονομάστηκε M87 *. Τα επιστημονικά αποτελέσματα παρουσιάστηκαν σε μια σειρά έξι δημοσιεύσεων που δημοσιεύθηκαν στο The Astrophysical Journal Letters.
Η εικόνα έθεσε υπό δοκιμασία τη γενική θεωρία της σχετικότητας του Albert Einstein υπό ακραίες συνθήκες. Μελέτες έχουν προηγουμένως θέσει υπό δοκιμασία τη γενική σχετικότητα εξετάζοντας τις κινήσεις των αστεριών και των αερίων νεφών κοντά στα όρια μιας μαύρης τρύπας. Ωστόσο, μια εικόνα μιας μαύρης τρύπας δίνει παρατηρήσεις ακόμη πιο κοντά στον Ορίζοντα Γεγονότων. Η θεωρία της σχετικότητας προβλέπει μια σκοτεινή περιοχή που μοιάζει με σκιά, η οποία προκαλείται από τη βαρυτική κάμψη και τη σύλληψη του φωτός εντός της, η οποία ταιριάζει με την παρατηρούμενη εικόνα. Η δημοσιευμένη έκθεση αναφέρει: "Συνολικά, η παρατηρούμενη εικόνα είναι σύμφωνη με τις προσδοκίες για τη σκιά μιας περιστρεφόμενης μαύρης τρύπας Kerr, όπως προβλέπεται από τη γενική σχετικότητα." Ο Paul T.P. Ο Ho, μέλος του συμβουλίου της EHT, δήλωσε: "Μόλις είμαστε σίγουροι ότι είχαμε απεικονίσει τη σκιά, μπορέσαμε να συγκρίνουμε τις παρατηρήσεις μας με εκτενή υπολογιστικά μοντέλα, τα οποία περιλαμβάνουν τη φυσική στρεβλωμένου χώρου, την υπέρθερμη ύλη και τα ισχυρά μαγνητικά πεδία. Πολλά από τα χαρακτηριστικά της παρατηρούμενης εικόνας ταιριάζουν με τη θεωρητική μας κατανόηση εκπληκτικά καλά".
Η εικόνα παρείχε επίσης νέες μετρήσεις για τη μάζα και τη διάμετρο του M87*. Το EHT μέτρησε τη μάζα της μαύρης τρύπας σε 6,5 ± 0,7 δισεκατομμύρια ηλιακές μάζες και μέτρησε τη διάμετρο του ορίζοντα γεγονότων της να είναι περίπου 40 δισεκατομμύρια χιλιόμετρα 40 e9km, περίπου 2,5 φορές μικρότερη από τη σκιά που εκπέμπει, όπως φαίνεται στο κέντρο της εικόνας. Από την ασυμμετρία του δακτυλίου, το EHT συνήγαγε ότι η ύλη στην πιο φωτεινή νότια πλευρά του δίσκου κινείται προς τη Γη, τον παρατηρητή. Αυτό βασίζεται στη θεωρία ότι η επερχόμενη ύλη εμφανίζεται πιο φωτεινή λόγω της σχετικιστικής ακτινοβολίας. Προηγούμενες παρατηρήσεις του πίδακα της μαύρης τρύπας έδειξαν ότι ο άξονας περιστροφής της μαύρης τρύπας είναι κεκλιμένος σε γωνία 17° σε σχέση με την γραμμή του βλέμματος του παρατηρητή. Από αυτές τις δύο παρατηρήσεις, το EHT κατέληξε στο συμπέρασμα ότι η μαύρη τρύπα περιστρέφεται δεξιόστροφα, όπως φαίνεται από τη Γη.
Η παραγωγή μιας εικόνας από δεδομένα από μια συστοιχία ραδιοτηλεσκοπίων απαίτησε πολλή καινούρια μαθηματική εργασία. Τέσσερις ανεξάρτητες ομάδες δημιούργησαν εικόνες για να αξιολογήσουν την αξιοπιστία των αποτελεσμάτων. Αυτές οι μέθοδοι περιελάμβαναν τόσο έναν καθιερωμένο αλγόριθμο της ραδιοαστρονομίας για την ανασύνθεση εικόνας γνωστό ως CLEAN, που εφευρέθηκε από τον Jan Högbom, καθώς και αυτο-βαθμονομούμενες μεθόδους επεξεργασίας εικόνας για την αστρονομία, όπως ο αλγόριθμος CHIRP που δημιουργήθηκε από την Katherine Bouman και άλλους. Οι αλγόριθμοι που χρησιμοποιήθηκαν τελικά ήταν ένας αλγόριθμος κανονικοποιημένης μέγιστης πιθανότητας (RML) και ο αλγόριθμος CLEAN.
Σύμπραξη
Η Σύμπραξη EHT αποτελείται από 13 ινστιτούτα μετόχων:
Τα ιδρύματα που συνδέονται με το EHT περιλαμβάνουν:
Εξωτερικοί Σύνδεσμοι
Κατηγορία:Τηλεσκόπια Κατηγορία:Συμβολομετρικά τηλεσκόπια
Νασιονάλ Φουτεμπόλ Κλούμπε
Η Νασιονάλ Φουτεμπόλ Κλούμπε είναι μια βραζιλιάνικη, ποδοσφαιρική ομάδα από την πόλη Μανάους. Ιδρύθηκε στις 13 Ιανουαρίου 1912. Έδρα της ομάδας είναι το Αρένα Αμαζόνια, χωρητικότητας 46000 θεατών. Το 1975 η ομάδα συμμετείχε στο Πρωτάθλημα ποδοσφαίρου ανδρών Βραζιλίας. όπως και το 1985.
Εξωτερικοί σύνδεσμοι
Κατηγορία:Ιδρύσεις ποδοσφαιρικών ομάδων το 1913 Κατηγορία:Ποδοσφαιρικές ομάδες Βραζιλίας Κατηγορία:Νασιονάλ Φουτεμπόλ Κλούμπε
Προντραζβιόρστκα
Προντραζβιόρστκα (επίσης Προντραζβέρστκα, Ρωσικά: Продразвёрстка, продовольственная развёрстка) ήταν πολιτική των Μπολσεβίκων και εκστρατεία δήμευσης των σιτηρών και άλλων αγροτικών προϊόντων από τους αγρότες για μια ονομαστική σταθερή τιμή σύμφωνα με καθορισμένα ποσοστά (το ουσιαστικό ραζβιόρστκα, και το ρήμα ραζβερστατ’ αναφέρονται στην κατανομή της ζητουμένης συνολικής ποσότητας ως χρέη από τους προμηθευτές).
Ο όρος συχνά συνδέεται με τον πολεμικό κομμουνισμό κατά τον Ρωσικό Εμφύλιο Πόλεμο όταν εισήχθη από την κυβέρνηση των Μπολσεβίκων. Ωστόσο, οι Μπολσεβίκοι δανείστηκαν την ιδέα από την ραζβιόρστκα σιτηρών που καθιερώθηκε στην Ρωσική Αυτοκρατορία κατά τον Α΄ Παγκόσμιο Πόλεμο το 1916.
Η ραζβιόρστκα των σιτηρών του Α΄ Παγκοσμίου Πολέμου
Το 1916 είδε μια επισιτιστική κρίση στην Ρωσική Αυτοκρατορία. Ενώ η συγκομιδή ήταν καλή στην Περιφέρεια του Κάτω Βόλγα και στην Δυτική Σιβηρία, η μεταφορά του με σιδηροδρόμους κατέρρευσε. Επιπλέον, η αγορά τροφίμων ήταν σε σύγχυση. Οι σταθερές τιμές για τις κυβερνητικές αγορές ήταν μη ελκυστικές. Το Διάταγμα της 29ης Νοεμβρίου 1916 (υπογραμμένο από τον Αλεξάντρ Ρίτιτς (Александр Риттих), του Υπουργείου Γεωργίας) εισήγαγε την ραζβιόρστκα ως την συγκέντρωση σιτηρών για αμυντικούς σκοπούς. Η Ρωσική Προσωρινή Κυβέρνηση που εγκαθιδρύθηκε μετά την Φεβρουαριανή Επανάσταση του 1917 δεν μπόρεσε να προτείνει κάποια κίνητρα για τους αγρότες, και το κρατικό μονοπώλιό της στις πωλήσεις σιτηρών απέτυχε να επιτύχει τον στόχο του.
Σοβιετική Προντραζβιόρστκα
Το 1918 το κέντρο της Σοβιετικής Ρωσίας βρέθηκε αποκομμένο από τις πιο σημαντικές γεωργικές περιοχές της χώρας. Τα αποθέματα σιτηρών ήταν χαμηλά, προκαλώντας πείνα στον αστικό πληθυσμό, όπου η υποστήριξη για την κυβέρνηση των Μπολσεβίκων ήταν ισχυρότερη. Για να ικανοποιήσει τις ελάχιστες διατροφικές ανάγκες, η Σοβιετική κυβέρνηση εισήγαγε αυστηρό έλεγχο στα πλεονάσματα τροφίμων των ευημερούντων αγροτικών νοικοκυριών. Δεδομένου ότι πολλοί αγρότες ήταν εξαιρετικά δυσαρεστημένοι με αυτήν την πολιτική και προσπάθησαν να αντισταθούν, ονομάστηκαν “σαμποτέρ” (δολιοφθορείς) του μονοπωλίου ψωμιού του κράτους και υποστηρικτές του ελεύθερου “ληστρικού”, “κερδοσκοπικού” εμπορίου. Ο Βλαντιμίρ Λένιν πίστευε ότι η προντραζβιόρστκα ήταν ο μόνος δυνατός τρόπος να προμηθευτούν επαρκείς ποσότητες σιτηρών και άλλων γεωργικών προϊόντων για τον πληθυσμό των πόλεων στην διάρκεια του εμφυλίου πολέμου.
Πριν την προντραζβιόρστκα, το Διάταγμα του Λένιν της 9ης Μαΐου 1918 ("О продовольственной диктатуре") εισήγαγε την έννοια της “παραγωγικής δικτατορίας”. Αυτό και άλλα μεταγενέστερα διατάγματα εντέλλονταν την αναγκαστική συγκέντρωση ειδών διατροφής, χωρίς περιορισμούς, και χρησιμοποιούσαν τον Ερυθρό Στρατό για να το επιτύχουν.
Το διάταγμα του Σόβναρκομ εισήγαγε την προντραζβιόρστκα σε όλη την Σοβιετική Ρωσία στις 11 Ιανουαρίου 1919. Η προντραζβιόρστκα επεκτάθηκε επίσης σε Ουκρανία και Λευκορωσία (1919), Τουρκεστάν και Σιβηρία (1920). Σύμφωνα με το διάταγμα του Λαϊκού Επιτροπάτου Εφοδιασμού για τις διαδικασίες της προντραζβιόρστκα (13 Ιανουαρίου 1919), η ποσότητα των διαφόρων ειδών προϊόντων που προορίζονταν για συγκέντρωση από το κράτος (κάποιοι ιστορικοί (κατ’ ευφημισμό) την αποκαλούν ολοκληρωτική δήμευση) υπολογιζόταν με βάση τα στοιχεία για τις εκτάσεις κάθε κυβερνείου βάσει καλλιέργειας, τον όγκο της καλλιέργειας και τα αποθέματα προηγούμενων χρόνων. Μέσα σε κάθε κυβερνείο, το σχέδιο συγκέντρωσης κατανεμόταν μεταξύ uyezds, volosts, χωριών και στη συνέχεια σε κάθε χωριστό αγροτικό νοικοκυριό. Οι διαδικασίες συγκέντρωσης γίνονταν από τις υπηρεσίες του Λαϊκού Επιτροπάτου Εφοδιασμού και τις προντότριαντς (продовольственный отряд, υπηρεσίες τροφίμων) με την βοήθεια των κόμπεντ (комитет бедноты, επιτροπές των φτωχών) και των τοπικών σοβιέτ.
Αρχικά, η προντραζβιόρστκα κάλυπτε την συγκέντρωση σιτηρών και ξηράς ζωοτροφής. Κατά την διάρκεια της εκστρατείας προμήθειας 1919 – 20, η προντραζβιόρστκα περιλάμβανε επίσης πατάτες και κρέας. Μέχρι το τέλος του 1920, περιλάμβανε σχεδόν κάθε είδος αγροτικών προϊόντων. Σύμφωνα με τις Σοβιετικές στατιστικές, οι αρχές συνέλεξαν 107,9 εκατομμύρια πούτια (1,77 εκατομμύρια μετρικούς τόνους) σιτηρών και ζωοτροφών το 1918 – 19, 212,5 εκατομμύρια πούτια (3,48 εκατομμύρια μετρικούς τόνους) το 1919 – 20, και 367 εκατομμύρια πούτια (6,01 εκατομμύρια μετρικούς τόνους) το 1920 – 21.
Η προντραζβιόρστκα επέτρεψε στην Σοβιετική κυβέρνηση να λύσει το σημαντικό πρόβλημα εφοδιασμού του Ερυθρού Στρατού και του αστικού πληθυσμού και της παροχής πρώτων υλών για διάφορες βιομηχανίες. Η προντραζβιόρστκα άφησε το σημάδι της στις σχέσεις εμπόρευμα – χρήμα, δεδομένου ότι οι αρχές είχαν απαγορεύσει την πώληση ψωμιού και σιτηρών. Επίσης επηρέασε πολλές, αν όχι όλες, τις πλευρές των σχέσεων μεταξύ της πόλης και του χωριού και έγινε ένα από τα πιο σημαντικά στοιχεία του συστήματος του πολεμικού κομμουνισμού.
Καθώς ο Ρωσικός Εμφύλιος Πόλεμος πλησίαζε στο τέλος του, η προντραζβιόρστκα έχασε την επικαιρότητά της, αλλά είχε κάνει μεγάλη ζημιά στον γεωργικό τομέα και προκάλεσε αυξανόμενη δυσαρέσκεια μέσα στους αγρότες. Καθώς η κυβέρνηση μεταπήδησε στην ΝΕΠ (Νέα Οικονομική Πολιτική), το διάταγμα του 10ου Συνεδρίου του Ρωσικού Κομμουνιστικού Κόμματος (μπ) τον Μάρτιο του 1921 αντικατέστησε την προντραζβιόρστκα με τον προντναλόγκ (φόρος τροφίμων).
Παραπομπές
Κατηγορία:Ρωσικός Εμφύλιος Πόλεμος Κατηγορία:Φορολογία Κατηγορία:Τρόφιμα και πολιτική
Αθηναΐς Κυψέλης
Ο Αθλητικός Όμιλος «Αθηναΐς» Κυψέλης είναι ερασιτεχνικό ποδοσφαιρικό σωματείο με επίσημο έτος ίδρυσης το 1938 και αποτελεί τον παλιότερο αθλητικό σύλλογο στην αθηναϊκή συνοικία της Κυψέλης. Έχει κυανόλευκα χρώματα και έμβλημα τον αετό. Χρησιμοποιεί επίσης το γαλάζιο και το μαύρο. Μετέχει στις διοργανώσεις της Ε.Π.Σ. Αθηνών αλλά στο παρελθόν έχει αγωνιστεί στη Γ΄ Εθνική και στη Δ΄ Εθνική κατηγορία. Διατηρεί και ομάδα ποδοσφαίρου σάλας.
Ιστορικές πληροφορίες
thumb|left|200px|Η πρώτη επίσημη ομάδα της Αθηναΐς Κυψέλης την περίοδο 1939-40. (Μάιος 1940) Η Αθηναΐδα ιδρύθηκε το 1938 από ποδοσφαιρόφιλους της Κυψέλης, οι οποίοι επέλεξαν την επωνυμία "Αθηναΐς" όπου σύμφωνα με την ελληνική μυθολογία ήταν μια από τις αττικές φυλές την εποχή του Εριχθόνιου. Το 1939 αναγνωρίστηκε επίσημα από την Ε.Π.Ο., με Αριθμό Μητρώου Ε.Π.Ο. 133 και εντάχθηκε στη δύναμη της Ε.Π.Σ. Αθηνών, ξεκινώντας την επίσημη αγωνιστική της δράση από το πρωτάθλημα της Γ΄ Κατηγορίας την περίοδο 1939-40. Έκτοτε αγωνίστηκε συνεχώς στο πρωτάθλημα της τρίτης κατηγορίας της Ε.Π.Σ. Αθηνών και το 1969 κέρδισε την άνοδο στην δεύτερη κατηγορία. Το 1972 ως δευτεραθλήτρια της Β' Κατηγορίας κέρδισε την άνοδο για πρώτη φορά στο κορυφαίο πρωτάθλημα της Ε.Π.Σ. Αθηνών.
Στο κορυφαίο πρωτάθλημα της Ε.Π.Σ. Αθηνών καθιερώθηκε από την περίοδο 1972-73 και το 1980 αναδείχθηκε για πρώτη φορά πρωταθλήτρια, κερδίζοντας την άνοδο στη Εθνική Ερασιτεχνική Κατηγορία, τότε Γ΄ Εθνική. Την περίοδο 1980-81 τερμάτισε στην 19η θέση σε σύνολο 21 ομάδων του 1ου ομίλου της Εθνικής ερασιτεχνικής κατηγορίας και υποβιβάστηκε οριακά. Η δεύτερη επιτυχία της ήταν πιο εντυπωσιακή. Το 2003 πήρε για δεύτερη φορά τον τίτλο της ΕΠΣΑ και ανέβηκε στη Δ΄ Εθνική και το 2004 και κατά την πρώτη χρονιά της στην Δ΄ Εθνική κατηγορία τερμάτισε στη 2η θέση και κέρδισε την άνοδο της στην επίσημη Γ΄ Εθνική κατηγορία. Την περίοδο 2004-05 αγωνίστηκε για πρώτη φορά στο πρωτάθλημα της Γ' Εθνικής και τερμάτισε προτελευταία στην 16η θέση του Νοτίου ομίλου και υποβιβάστηκε ξανά στη Δ΄ Εθνική. Το 2007 υποβιβάστηκε εκ νέου στο τοπικό πρωτάθλημα.
Καλαθοσφαίριση
Στις 21/9/1973 αντιμετώπισε στην πρώτη της εμφάνιση σε φιλικό αγώνα στο ανοικτό γήπεδο Άνω Κυψέλης (πλατεία Κυπρίων Εθνομαρτύρων) την Δάφνη Αθηνών, την οποία νίκησε με 72-49 παρουσία 1.000 θεατών. Στις 31/10/1973 αντιμετώπισε την ίδια ομάδα στο ίδιο γήπεδο στον πρώτο επίσημο αγώνα στην ιστορία της για το πρωτάθλημα 1ου ομίλου της Γ΄ Κατηγορίας κέντρου, όπου επικράτησε με 62-49.
Ποδηλασία
Το 1973 ο σύλλογος ίδρυσε επίσης τμήμα ποδηλασίας.
Ποδόσφαιρο σάλας
Το 2010-11 η ομάδα ποδοσφαίρου σάλας της Αθηναΐδας αγωνίζεται στη Β΄ κατηγορία.
Δείτε επίσης
Κατηγορία:Αθλητικοί σύλλογοι Αθήνας Κατηγορία:Ιδρύσεις αθλητικών συλλόγων το 1938 Κατηγορία:Ποδοσφαιρικές ομάδες Ελλάδας Αθηναΐς_Κυψέλης
Διοργανώσεις Ε.Π.Σ. Πειραιά 1986–87
Το πρωτάθλημα της Ένωσης Πειραιώς της περιόδου 1986-87 διοργανώθηκε σε τρεις κατηγορίες. Συνολικά, στα πειραϊκά πρωταθλήματα πήραν μέρος 82 σύλλογοι. Τους τίτλους των δυο ομίλων της Α΄ Κατηγορίας κατέκτησαν η Δραπετσώνα και ο Α.Ο.Κ. Φαλήρου. Και οι δυο πρωταθλήτριες ανέβηκαν στη Δ΄Εθνική της περιόδου 1987-88. Υπερπρωταθλήτρια Πειραιώς ανακηρύχθηκε η ομάδα της Δραπετσώνας, επικρατώντας του αντιπάλου της με σκορ 3-1 την Κυριακή 28 Ιουνίου του 1987.
Α΄ Κατηγορία
Οι τελικές βαθμολογίες των ομίλων
1 Αγώνας κατάταξης 21 Ιουνίου 1987, γήπ. Μοσχάτου: Α.Σ. Δραπετσώνας - Ερμής Νικαίας: 4-3 πέν. (3-3 κ.δ. & παρ.)
2 Πράσινα Πουλιά, Κένταυρος και Ορφέας ισοβάθμησαν και υποβιβάστηκε ο τελευταίος λόγω χειρότερης διαφοράς βαθμών στα μεταξύ τους παιχνίδια.
Κύπελλο
Στο θεσμό του κυπέλλου συμμετέχουν τα σωματεία της Ε.Π.Σ. Πειραιά. Το Κύπελλο της περιόδου 1986-87 κατέκτησε ο Άρης Νικαίας για τρίτη φορά, νικώντας στον τελικό την Φλόγα Νικαίας. Έκπληξη αποτέλεσε η φιναλίστ Φλόγα Νικαίας, η οποία αν και ομάδα Β΄ Κατηγορίας ΕΠΣΠ κατάφερε να φτάσει στον τελικό αποκλείοντας μεταξύ άλλων τους Ατρόμητο Πειραιώς και Α.Σ. Ποντίων Δραπετσώνας.
Πηγές
Κατηγορία:Ε.Π.Σ. Πειραιώς Κατηγορία:Εγχώρια ποδοσφαιρικά πρωταθλήματα 1986-1987
Α.Σ. Μαγνησιακός Βόλου
Ιστορία
Ο Μαγνησιακός ιδρύθηκε επίσημα το 1966 ύστερα από συγχώνευση του Κενταύρου Βόλου (έτος ίδρυσης 1928 ) και του Παγασητικού Βόλου (έτος ίδρυσης 1945), παρ' όλα αυτά δηλώνει ως έτος ίδρυσης το 1928 (ημερομηνία ίδρυσης του Κενταύρου). Στην αρχή ξεκίνησε μόνο το ποδοσφαιρικό τμήμα, όμως στην πορεία ίδρυσε και τμήματα κολύμβησης. Το ποδοσφαιρικό τμήμα είναι το πιο πετυχημένο μέχρι στιγμής καθώς μετράει και παρουσίες στις εθνικές κατηγορίες.
Ιστορική αναδρομή
Με την ίδρυση του, ο Μαγνησιακός αγωνίστηκε στην Γ΄ Εθνική την σεζόν 1966-67 τερματίζοντας στην 5η θέση του Γ' Ομίλου, Μετά την κατάργηση της κατηγορίας ο Μαγνησιακός επέστρεψε στο τοπικό πρωτάθλημα κατακτώντας την σεζόν 1967-68 την πρώτη θέση καθώς και μια θέση στο ειδικό ερασιτεχνικό πρωτάθλημα για την άνοδο στην Β' Εθνική. Στο μίνι αυτό πρωτάθλημα ο Μαγνησιακός κατακτά την 4η θέση και επιστέφει αυτομάτως στο τοπικό πρωτάθλημα. Την σεζόν 1969-70 κατακτά και πάλι το πρωτάθλημα ΕΠΣ Θεσσαλίας και αγωνίζεται και πάλι στο μίνι ερασιτεχνικό πρωτάθλημα του 1970. Κατακτά την τελευταία θέση σε έναν όμιλο 4 ομάδων και την δεκαετία του 1970 αγωνίζεται στην πρώτη τοπική κατηγορία δίχως να γευτεί την χαρά της κατάκτησης του πρωταθλήματος.
Την σεζόν 1981-82 κατακτά το πρωτάθλημα μετά από 12 χρόνια και ανεβαίνει για πρώτη φορά σε εθνική κατηγορία. Την σεζόν 1982-83 αγωνίζεται στην νεοσύστατη Δ΄ Εθνική δίχως καμία ιδιαίτερη επιτυχία καθώς τερματίζει στην προτελευταία θέση του βαθμολογικού πίνακα του 5ου ομίλου και αυτομάτως υποβιβάζεται. Την σεζόν 1985-86 ανεβαίνει και πάλι στην Δ' Εθνική, κάνοντας το νταμπλ στο πρωτάθλημα ΕΠΣΘ, στην οποία την σεζόν 1986-87 δείχνει ένα ανταγωνιστικό πρόσωπο τερματίζοντας στην 9η θέση αλλά υποβιβάζεται λόγω μείωσης των ομάδων στην Δ' Εθνική. Η δεκαετία του 1990 για τον Μαγνησιακό θεωρείται ως μια δεκαετία με πολλά σκαμπανεβάσματα. Την σεζόν 1992-93 υποβιβάζεται στην Β' Τοπική κατηγορία για πρώτη φορά στην ιστορία του αλλά ανεβαίνει 2 χρόνια αργότερα καταλαμβάνοντας την 3η θέση, για να ξαναπέσει 3 χρόνια αργότερα την σεζόν 1997-98, αλλά αυτήν την φορά το πέρασμα του στην Β' κατηγορία ήταν σύντομο καθώς κατάλαβε την 2η θέση.
Την σεζόν 2002-03 ο Μαγνησιακός κατακτά τον τίτλο του πρωταθλητή ΕΠΣΘ μετά από 17 χρόνια και ανεβαίνει ξανά στην Δ΄ Εθνική. Την επόμενη σεζόν ο Μαγνησιακός κάνει μια απογοητευτική πορεία τερματίζοντας στην τελευταία θέση και δικαίως υποβιβάζεται. Αξιοσημείωτο εκείνη την σεζόν είναι ότι έρχεται αντιμέτωπος με την έτερη ιστορική βολιώτικη ομάδα, τον Ολυμπιακό Βόλου από τον οποίο ηττάται με 3-1 και 0-2 αντίστοιχα.
Από την σεζόν 2004-05 και για 19 χρόνια είχε αδιάλειπτη παρουσία στα τοπικά πρωταθλήματα Α' και Β' κατηγορίας. Την σεζόν 2022-23 κατέκτησε δεύτερο διαδοχικό πρωτάθλημα, αυτή την φορά το πρωτάθλημα ΕΠΣΘ με διαφορά 1 βαθμού από τον δεύτερο και προκρίθηκε στο ειδικό ερασιτεχνικό πρωτάθλημα για την άνοδο στην Γ΄ Εθνική, στο οποία τελικά κατέκτησε την άνοδο, έχοντας μια εξαιρετική παρουσία.
Τμήμα ποδοσφαίρου νέων
Από το 2017 έως το 2020 ο Μαγνησιακός διέθετε τμήμα ποδοσφαίρου νέων το οποίο αγωνιζόταν στα πρωταθλήματα Β΄ και Γ΄ ΕΠΣΘ. Το τμήμα επανήλθε το 2023 ως Μαγνησιακός Β και από την σεζόν 2023-2024 αγωνίζεται στην Γ΄ ΕΠΣΘ.
Εγκαταστάσεις
Το γήπεδο του Μαγνησιακού Βόλου βρίσκεται στην περιοχή των Παλαιών. Είναι χτισμένο κοντά στο ποτάμι αλλά και δίπλα από το αρχαίο κάστρο του Βόλου. Διαθέτει μικρές κερκίδες που μπορούν να χωρέσουν έως και 150-200 άτομα.
Από την σεζόν 2023-24 θα χρησιμοποιεί το Γήπεδο Παντελής Μαγουλάς για τις ανάγκες του στην Γ΄ Εθνική.
Τμήμα ποδοσφαίρου γυναικών
Το τμήμα ποδοσφαίρου γυναικών του Μαγνησιακού αγωνιζόταν στα πρωταθλήματα Γ' και Β' Εθνικής μέχρι το 2021 όταν και αποφασίστηκε η μεταφορά του στον ερασιτέχνη Βόλο ΝΠΣ και η μετονομασία του σε ΝΠΣ Βόλος.
Τμήμα κολύμβησης
Το τμήμα κολύμβησης του Μαγνησιακού δημιουργήθηκε τον Αύγουστο του 2018
Άλογο της Πίνδου
Το Άλογο της Πίνδου ή Αλογάκι της Πίνδου ή Πόνι της Πίνδου είναι, ίσως, η πιο γνωστή από τις φυλές αλόγων ελληνικής καταγωγής. Οι ελληνικές φυλές προέρχονται από το άλογο των Βαλκανίων και ανάλογα με τις περιβαλλοντολογικές συνθήκες διαβίωσης, στους αιώνες, αναπτύχθηκαν δύο τύποι, ο ορεινός και ο πεδινός. Το άλογο της Πίνδου ανήκει στον ορεινό τύπο.
Περιγραφή
Πρόκειται για ένα αρκετά μικρόσωμο και ανθεκτικό ζώο.
Το ύψος τους στο ακρώμιο κυμαίνεται από 110 εκ μέχρι τα 135 εκ, οι φοράδες πάνε από 110 εκ έως 135 εκ, οι επιβήτορες από 120 εκ μέχρι 135 εκ ενώ τα ευνουχισμένα από 125 εκ μέχρι 135 εκ.
Η εμφάνιση του δεν είναι αρμονική εξαιτίας της διαφορετικής ανάπτυξης των διαφόρων μερών του σώματος. Το σώμα φαίνεται επίμηκες λόγω της μικρής ανάπτυξης των άκρων. Είναι λεπτό με τις ωμοπλάτες μυϊκά ανεπτυγμένες που σχηματίζουν οξεία γωνία στο ακρώμιο. Οι γλουτοί είναι λεπτοί χωρίς ιδιαίτερα ανεπτυγμένες μυϊκές μάζες. Το κεφάλι είναι λεπτοκαμωμένο και καταλήγει απότομα στην άκρη, τα χείλη είναι λεπτά ενώ τα ρουθούνια είναι ιδιαίτερα ανεπτυγμένα και ανοιχτά για να διευκολύνουν την αναπνοή. Ο τράχηλος είναι φαρδύς και ισχυρός με καλά ανεπτυγμένο σκελετό. Η χαίτη καλύπτει σχεδόν όλο τον τράχηλο και πέφτει στην μία πλευρά. Τα πόδια έχουν δυνατό σκελετό και είναι κοντά, ιδιαιτέρως τα μπροστινά, αλλά χοντρά, καταλήγουν σε μικρές ωοειδής οπλές, αυτά τα χαρακτηριστικά επιτρέπουν σταθερότητα στις μετακινήσεις σε τραχεία και δύσβατα εδάφη. Η ουρά είναι μακριά και φτάνει μέχρι τους ταρσούς.
Οι χρωματισμοί που μπορούν να έχουν τα άτομα αυτής της φυλής μπορούν να είναι ποικίλεις. Οι πιο συνηθισμένοι είναι ο ορφνός σε διάφορες αποχρώσεις όπως καστανός, βαθύς και ορφνομελανός, και ο φαιός σε αποχρώσεις όπως πολύ ανοιχτός, ερυθρόστικος και βαθύς. Λιγότερο συχνά μπορούν να έχουν άλλους χρωματισμούς όπως ξανθό και ερυθρόφαιο.
Ο χαρακτήρας τους είναι εύκολος και πράος, θεωρούνται από τις πιο εύκολες για την εκπαίδευση φυλές του κόσμου. Είναι πολύ τρυφερά, ήρεμα και υπάκουα. Έχουν μεγάλες αντοχές και μπορούν να αντέξουν σε δύσκολες συνθήκες χωρίς προβλήματα, γι αυτό είναι κατάλληλα σε περιοχές δύσβατες και με ακραία καιρικά φαινόμενα.
Ιστορία
Η φυλή της Πίνδου, όπως όλες οι φυλές της Ελλάδας, κατάγεται από το αρχαίο βαλκανικό άλογο. Κατά την διάρκεια των αιώνων διαφοροποιήθηκε στην σημερινή φυλή προσαρμοζόμενο στις περιβαλλοντολογικές συνθήκες που ζούσε. Από την αρχή αποτέλεσε σημαντικό βοήθημα για τις οικογένειες που ζούσαν στις ορεινές περιοχές της Πίνδου και χρησιμοποιήθηκε για τις αγροτικές εργασίες και κυρίως για τις μεταφορές ανθρώπων και φορτίων. Μία άλλη σημαντική χρήση του ήταν και είναι ακόμα η παραγωγή ημιόνων, πρακτική, όμως που έχει σαν αποτέλεσμα την μείωση των γεννήσεων καθαρόαιμων αλόγων. Η φυλή απέκτησε μεγάλη φήμη κατά τον Ελληνοϊταλικό πόλεμο του 1940-41 οπότε ο Ελληνικός στρατός την χρησιμοποίησε κυρίως για τις μεταφορές και τις επικοινωνίες. Τα λίγα άτομα που βρίσκουμε σήμερα σε κάποιες ορεινές περιοχές άλλων βαλκανικών χορών είναι απόγονοι αλόγων εκείνης της περιόδου. Από την δεκαετία του 60, με την μηχανοποίηση του αγροτικού τομέα και την διάνοιξη δρόμων και στις ορεινές περιοχές, ο αριθμός τους μειώθηκε και σήμερα χρησιμοποιούνται μόνο για την παραγωγή ημιόνων και σε κάποιες περιοχές για ψυχαγωγία.
Εξάπλωση και προστασία
Μέχρι τώρα η διάσωση της φυλής οφειλόταν σε κάποιους κτηνοτρόφους που συνέχισαν να τα χρησιμοποιούν και σε κάποια μεμονωμένα άτομα οι συλλόγους που με προσωπικές πρωτοβουλίες προσπάθησαν να την διασώσουν. Αργότερα ανέλαβαν πρωτοβουλίες και κάποιοι από τους δήμους στα όρια των οποίων υπάρχουν άγρια κοπάδια. Σήμερα η πολιτεία έχει ξεκινήσει κάποια προγράμματα μέσω των ερευνητικών κέντρων, όπως το Αριστοτέλειο Πανεπιστήμιο Θεσσαλονίκης, και με την χρηματοδότηση από τα προγράμματα διάσωσης της βιοποικιλότητας της Ευρωπαϊκής Ένωσης. Το 2011 ξεκίνησε και ένα πρόγραμμα γενετικής ανάλυσης και καταγραφής της φυλής σε συνεργασία με πανεπιστήμιο του Τέξας.
Εξωτερικοί σύνδεσμοι
Κατηγορία:Φυλές αλόγων Κατηγορία:Πίνδος
Τάγμα του Λαβάρου της Εργασίας
Το πρότυπο για αυτή το παράσημο ήταν δύο σοβιετικά τάγματα: το στρατιωτικό Τάγμα του Κόκκινου Λαβάρου και το πολιτικό Τάγμα του Κόκκινου Λαβάρου της Εργασίας. Αμέσως μετά, παρόμοια παράσημα άρχισαν να καθιερώνονται και σε άλλα κράτη-δορυφόρους.
Ο δημιουργός του παράσημου ήταν ο Βόιτσεχ Γιαστσεμπόφσκι, ο οποίος εμπνεύστηκε από το σχήμα του πεντάκτινου σταυρού της Γαλλικής Λεγεώνας της Τιμής.
Κανονισμοί απονομής
Το Τάγμα του Λαβάρου της Εργασίας χωρίστηκε σε δύο τάξεις, 1η και 2η. Μπορούσε να δοθεί σε κάθε τάξη πολλές φορές.
Το Τάγμα του Λαβάρου της Εργασίας θα μπορούσε να απονεμηθεί σε πρόσωπα και επιχειρήσεις, ιδρύματα, εδαφικές μονάδες για προσόντα στους ακόλουθους τομείς:
Ο νόμος της 17ης Φεβρουαρίου 1960 σχετικά με τα παράσημα και τις παρασημοφορίες άλλαξε ελαφρώς τους κανόνες για την απονομή του τάγματος, ορίζοντας ότι το Τάγμα του Λαβάρου της Εργασίας μπορεί να απονέμεται σε άτομα που συνέβαλαν εξαιρετικά στην οικοδόμηση του σοσιαλισμού στη Λαϊκή Πολωνία, ειδικά στους τομείς των:
Θα μπορούσε επίσης να δοθεί σε επιχείρηση, ίδρυμα, εδαφική μονάδα, στρατιωτική μονάδα. Οι μεταλλωρύχοι θα μπορούσαν να λάβουν το παράσημο για αδιάλειπτη και εξαιρετική εξορυκτική εργασία: μετά από 20 χρόνια - 2η τάξη, μετά από 25 χρόνια - 1η τάξη (για 7, 10 ή 15 χρόνια θα μπορούσε κανείς να λάβει τον Σταυρό της Αξίας.
Το παράσημο απονεμήθηκε μέχρι το 1952 από τον Πρόεδρο της Δημοκρατίας της Πολωνίας και στη συνέχεια από το Συμβούλιο της Επικρατείας (για μια σύντομη περίοδο από το 1989 - και πάλι από τον Πρόεδρο). Τελευταία φορά δόθηκε το 1991. Ο νόμος της 16ης Οκτωβρίου 1992 κατήργησε αυτή τη διαταγή, καταργώντας τις διατάξεις του νόμου της 17ης Φεβρουαρίου 1960 σχετικά με το Τάγμα του Λαβάρου της Εργασίας. μικρογραφία| Έγγραφο απονομής του Τάγματος του Λάβαρου της Εργασίας, 2ης τάξης, στην 5η Ταξιαρχία Σαπέρουφ
Αποδέκτες
Συνολικά δόθηκαν 162.299 παράσημα του Τάγματος του Λαβάρου της Εργασίας, συμπεριλαμβανομένων 1.113 συλλογικοτήτων.
Σύμφωνα με τα στοιχεία του Γραφείου Κρατικών Διακρίσεων της Καγκελαρίας του Κρατικού Συμβουλίου και του Γραφείου Διακοσμήσεων της Καγκελαρίας του Προέδρου της Δημοκρατίας της Πολωνίας, απονεμήθηκαν:
Συνολικά - 282.255 παράσημα
Περίπου τα μισά από τα παράσημα της 1η Τάξης και η συντριπτική πλειονότητα των παρασήμων της 2ης Τάξης απονεμήθηκαν σε μεταλλωρύχων (το ρεκόρ στο Καταστατικό των Μεταλλωρύχων τους έδωσε το δικαίωμα στη 2η τάξη μετά από 20 χρόνια εργασίας και στην 1η τάξη μετά από 25 χρόνια εργασίας. Το 1991 απονεμήθηκαν σε μεταλλωρύχους 2,5 χιλιάδες από αυτά τα παράσημα). Η λήψη αυτής της εντολής, στην πραγματικότητα της Λαϊκής Δημοκρατίας της Πολωνίας, ήταν η φιλοδοξία πολλών ανθρώπων που τερμάτισαν την επαγγελματική τους σταδιοδρομία, ειδικά επειδή αφορούσε τη λήψη συμπληρωμάτων σύνταξης ύψους 20% της βάσης παροχών (παρόμοια με ένα άλλο πολωνικό παράσημο κοινώς γνωστό ως Τάγμα του Ψωμιού).
Βιβλιογραφία
Κατηγορία:Πολιτικές βραβεύσεις και παρασημοφορήσεις της Πολωνίας Κατηγορία:Λαϊκή Δημοκρατία της Πολωνίας
Εσπόρτε Κλούμπε Νόβο Αμπούργο
Η Εσπόρτε Κλούμπε Νόβο Αμπούργο είναι μια βραζιλιάνικη, ποδοσφαιρική ομάδα από την πόλη Νόβο Αμπούργο. Ιδρύθηκε την 1η Μαΐου 1911. Έδρα της ομάδας είναι το Estádio Santa Rosa, χωρητικότητας 13000 θεατών. Το 2005 και το 2006 συμμετείχε στην Campeonato Brasileiro Série C.
Εξωτερικοί σύνδεσμοι
Κατηγορία:Ποδοσφαιρικές ομάδες Βραζιλίας Κατηγορία:Ιδρύσεις ποδοσφαιρικών ομάδων το 1911 Κατηγορία:Εσπόρτε Κλούμπε Νόβο Αμπούργο
Γαλακτοκομικά προϊόντα
thumb|right|150px|Ένα [[ποτήρι γάλα]] thumb|right|150px|Οι σχέσεις των γαλακτοκομικών προϊόντων Γαλακτοκομικά προϊόντα ονομάζουμε τα προϊόντα, τα οποία παράγονται από γάλα. Οι βιομηχανίες που παράγουν γαλακτοκομικά προϊόντα ονομάζονται γαλακτοβιομηχανίες. Το γάλα, το οποίο θα επεξεργαστεί στις γαλακτοβιομηχανίες προέρχεται από αρκετά ζώα, όπως είναι η αγελάδα, το κατσίκι, το πρόβατο, καθώς και από άλλα όπως το άλογο, η καμήλα, τα βουβάλια κ.ά. Τα γαλακτοκομικά προϊόντα τα βρίσκουμε συνήθως σε κουζίνες, όπως η ευρωπαϊκή, η ινδική, αυτή της Μέσης Ανατολής, ενώ δεν είναι γνωστά στην κουζίνα της Ανατολικής Ασίας. Η κατανάλωση γαλακτοκομικών προϊόντων έχει αυξηθεί σημαντικά σε όλο τον κόσμο από τις αρχές της δεκαετίας του 1950. Γαλακτοκομικά προϊόντα είναι το γιαούρτι, το τυρί, το βούτυρο, το παγωτό και το γάλα.
Η εγκατάσταση που παράγει γαλακτοκομικά προϊόντα αποκαλείται εργοστάσιο γαλακτοκομικών προϊόντων. Τα γαλακτοκομικά προϊόντα καταναλώνονται σε μεγάλες ποσότητες στις περισσότερες περιοχές του κόσμου, με εξαίρεση το μεγαλύτερο μέρος της Ανατολικής και Νοτιοανατολικής Ασίας και τμήματα της Κεντρικής Αφρικής.
Τα γαλακτοκομικά προϊόντα στην διατροφή και την υγεία του ανθρώπου
thumb|right|150px|Βούτυρο Τα γαλακτοκομικά προϊόντα είναι πλούσια σε ασβέστιο, το οποίο βοηθά στην υγεία των οστών. Περιέχουν, επίσης, κορεσμένα λιπαρά και μπορεί σε ορισμένους ανθρώπους, που έχουν αλλεργία στη λακτόζη, να προκαλούν πρήξιμο στην κοιλιά. Πολλοί άνθρωποι έχουν αλλεργία σε διάφορα γαλακτοκομικά προϊόντα.
Τάσεις κατανάλωσης ανά χώρα
Τα ποσοστά κατανάλωσης γαλακτοκομικών προϊόντων ποικίλλουν ευρέως παγκοσμίως. Οι χώρες που καταναλώνουν πάνω από 150 κιλά γαλακτοκομικών προϊόντων ανά κάτοικο τον χρόνο είναι η Αργεντινή, η Αρμενία, η Αυστραλία, η Κόστα Ρίκα, τα περισσότερα ευρωπαϊκά κράτη, το Ισραήλ, η Κιριγζία, η βόρεια Αμερική και το Πακιστάν. Οι χώρες στις οποίες υπάρχει κατανάλωση 30 με 150 κιλά γαλακτομικών προϊόντων ανά κάτοικο το χρόνο είναι οι: Ινδία, Ιράν, Ιαπωνία, Κένυα, Μεξικό, Μογγολία, Νέα Ζηλανδία, Βόρεια και Νότια Αφρική, το μεγαλύτερο μέρος της Μέσης Ανατολής και το μεγαλύτερο μέρος της Λατινικής Αμερικής και της Καραϊβικής. Οι χώρες χαμηλής κατανάλωσης καταναλώνουν κάτω από 30 κιλά γαλακτομικών ανά κάτοικο ετησίως. Αυτές οι χώρες είναι: η Σενεγάλη, το μεγαλύτερο μέρος της Κεντρικής Αφρικής και το μεγαλύτερο μέρος της Ανατολικής και Νοτιοανατολικής Ασίας.
Λόγοι αποχής για θρησκευτικούς ή ηθικούς λόγους
Ορισμένες θρησκευτικές και ιδεολογικές ομάδες αποφεύγουν να καταναλώνουν γαλακτοκομικά προϊόντα για λόγους που δεν σχετίζονται με την υγεία. Ορισμένες θρησκείες περιορίζουν ή δεν επιτρέπουν την κατανάλωση γαλακτοκομικών προϊόντων. Για παράδειγμα, μερικοί μελετητές της ινδικής θρησκείας του τζαϊνισμού υποστηρίζουν την αποχή από γαλακτομικά προϊόντα επειδή για τη παραγωγή τους υπάρχει βία κατά των αγελάδων. Ο ορθόδοξος Ιουδαϊσμός, στους κανόνες του, απαιτεί τη μη κατανάλωση γαλακτοκομικών και κρεατικών προϊόντων στο ίδιο γεύμα, ενώ απαγορεύει το σερβίρισμα ή μαγείρεμα αυτών των δύο ειδών προϊόντων στα ίδια σκεύη αλλά να αποθηκευτούν μαζί, όπως ορίζεται στη Δευτερονομία 14:21.
Η χορτοφαγία είναι η αποχή από την κατανάλωση κάθε είδους ζωικών προϊόντων, συμπεριλαμβανομένων των γαλακτοκομικών προϊόντων, συνήθως λόγω της ηθικής ανησυχίας σχετικά με τον τρόπο παραγωγής των γαλακτοκομικών προϊόντων. Οι ηθικοί λόγοι για την αποφυγή του κρέατος και γαλακτοκομικών προϊόντων είναι ο τρόπος παραγωγής γαλακτοκομικών προϊόντων, ο τρόπος χειρισμού των ζώων και η επίδραση της παραγωγής γαλακτοκομικών προϊόντων στο περιβάλλον. Σύμφωνα με έκθεση του Οργανισμού Τροφίμων και Γεωργίας του ΟΗΕ το 2010 ο γαλακτοκομικός τομέας αντιπροσώπευε το 4% των παγκόσμιων ανθρωπογενών εκπομπών αερίων θερμοκηπίου.
Φωτιά
355px|right|thumb|Φωτιά από την καύση ξύλων. Φωτιά ή πυρ ή και πυρά είναι η καύση που συνοδεύεται από φλόγα. Πρόκειται για χημική αντίδραση, κατά την οποία εκλύεται έντονα θερμότητα και κατά το φαινόμενο συντηρείται φλόγα, ως ορατό αποτέλεσμα της εξώθερμης αντίδρασης.
Οι αρνητικές επιπτώσεις της φωτιάς περιλαμβάνουν κίνδυνο για τη ζωή και την ιδιοκτησία, την ατμοσφαιρική ρύπανση και τη μόλυνση των υδάτων. Εάν η πυρκαγιά απομακρύνει την προστατευτική βλάστηση, οι έντονες βροχοπτώσεις μπορεί να οδηγήσουν σε αύξηση
Γενικά
Το υλικό που αντιδρά κατά την καύση ονομάζεται καύσιμο. Όταν αυτό είναι εύφλεκτο (αναφλέγεται, «αρπάζει» εύκολα) συνήθως έχουμε φλόγα και άρα φωτιά. Μια φωτιά ξεκινά όταν ένα εύφλεκτο καύσιμο υλικό, υπό την παρουσία οξυγόνου ή κάποιου άλλου οξειδωτικού παράγοντα, βρεθεί σε κατάλληλη θερμοκρασία. Αυτό το κατώφλι θερμοκρασίας ονομάζεται «θερμοκρασία ανάφλεξης» ή σημείο ανάφλεξης, και είναι διαφορετικό για κάθε υλικό. Μια φωτιά μπορεί να ξεκινήσει από μια σπίθα, άλλη φωτιά (φούρνου, τζακιού κλπ.), μια έκρηξη, ένα αναμμένο σπίρτο ή τσιγάρο, πηγές έντονης θερμικής ακτινοβολίας όπως ο ήλιος, ένα αναμμένο ηλεκτρικό σίδερο, ένας λαμπτήρας πυράκτωσης, κλπ.
Σβήσιμο της φωτιάς
Η φωτιά σβήνει όταν και ένα μόνο, οποιοδήποτε, από τα στοιχεία του τριγώνου της φωτιάς εκλείψει ή χάσει επαρκώς την επαφή του με τα άλλα δύο. Μια έκρηξη μπορεί και να σβήσει μια φωτιά, καταναλώνοντας απότομα και «φτωχαίνοντας» έτσι το διαθέσιμο οξυγόνο που θα ήταν απαραίτητο για τη συντήρηση της φλόγας. Αυτός μάλιστα είναι και ο μόνος τρόπος να σβήνουν φωτιές σε πετρελαιοπηγές, όπου το καύσιμο είναι υγρό.
Λοιπή ορολογία
Τα άκαυστα στερεά υπολείμματα της φωτιάς καλούνται στάχτη. Εκτεταμένη φωτιά κατά την οποία καταστρέφονται αγαθά χαρακτηρίζεται πυρκαγιά. Η καταστολή της φωτιάς ονομάζεται πυρόσβεση ή πυροσβεστική, το δε αποτέλεσμα αυτής κατάσβεση. Τα μέσα της καταστολής της φωτιάς ονομάζονται πυροσβεστικά μέσα ή μέσα πυρόσβεσης. Αντίθετα, η προστασία από φωτιά ονομάζεται πυροπροστασία και η οποία μπορεί να είναι ενεργητική πυροπροστασία (με μέσα πυρόσβεσης) ή παθητική πυροπροστασία (μέσω της σχεδίασης π.χ. ενός κτιρίου και των υλικών που χρησιμοποιούνται γι' αυτό. Πυρίμαχα υλικά ονομάζονται αυτά που αντέχουν σε υψηλή θερμοκρασία χωρίς να αναφλέγονται ή να λιώνουν, κρατώντας το σχήμα και τις ιδιότητές τους.
Ιδιότητες
Οι φλόγες μιας φωτιάς ενδέχεται να άγουν τον ηλεκτρισμό, καθώς μικρό μέρος σε κάθε φωτιά είναι ιονισμένο (βρίσκεται σε κατάσταση πλάσματος).
Εξωτερικοί σύνδεσμοι
Κατηγορία:Φυσικοί κίνδυνοι Κατηγορία:Φαινόμενα Κατηγορία:Τεχνικές μαγειρέματος Κατηγορία:Θέρμανση
Λαγούδι - Ζια Κω
Το Λαγούδι - Ζια είναι ημιορεινό χωριό της νήσου Κω στα Δωδεκάνησα, αποτελεί το ψηλότερο κατοικημένο σημείο της σε υψόμετρο 240 μέτρα και στην πραγματικότητα είναι 2 οικισμοί μαζί.
Γεωγραφία - Ιστορία
To Λαγούδι - Ζια βρίσκεται στο βορειοανατολικό τμήμα του νησιού, στην πλαγιά του όρους Δίκαιος (Ωρομέδων) και απέχει περίπου 14 χλμ. ΝΔ. από την πόλη της Κω. Είναι περικυκλωμένο από δάση κυπαρισσιού και πεύκων, ελαιώνες και διάσπαρτες βελανιδιές αλλά και αρκετές πηγές νερού που αναβλύζουν από το βουνό.
Το χωριό αναγνωρίστηκε ως οικισμός το 1961 και προσαρτήθηκε στην τότε κοινότητα Ασφενδίου, ενώ από το 1997 μέχρι το 2010 ανήκε στο δήμο Δικαίου. Σύμφωνα με το σχέδιο Καλλικράτης ανήκει στη Δημοτική Κοινότητα Δικαίου του Δήμου Κω και σύμφωνα με την απογραφή του 2011 έχει 151 κατοίκους.
Αξιοθέατα
Ενδιαφέροντα αξιοθέατα της περιοχής είναι η εκκλησία του Αγίου Ιωάννη του Θεολόγου η οποία είναι κτισμένη μέσα στα βράχια και το εκκλησάκι του Προφήτη Ηλία στην κορυφή κοντινού μικρού λόφου. Ακόμα υπάρχουν ο νερόμυλος του Ιωάννη Χατζηαντώνη (πηγαίνοντας προς τη Ζιά) και ο νερόμυλος του Κάσσιου (στη Ζια), οι οποίοι έχουν χαρακτηριστεί ως "ιστορικά διατηρητέα μνημεία".
Παραπομπές
Κατηγορία:Χωριά της Κω
Πρωτάθλημα ποδοσφαίρου Κατάρ
Το Πρωτάθλημα ποδοσφαίρου Κατάρ (αραβικά: دوري نجوم قطر, αγγλικά: Qatar Stars League, παλαιότερη ονομασία: س الدوري, αγγλικά: Q-League) είναι το ανώτατο επαγγελματικό πρωτάθλημα ποδοσφαίρου στο Κατάρ, ενώ στην επόμενη βαθμίδα βρίσκεται η Δεύτερη Κατηγορία (Qatargas League). Την ευθύνη της διοργάνωσης έχει η Qatar Stars League υπό την εποπτεία της Ποδοσφαιρικής Ομοσπονδίας Κατάρ. Το πρωτάθλημα περιλαμβάνει 12 συλλόγους, με έναν από αυτούς να υποβιβάζεται και να αντικαθίσταται από την πρωταθλήτρια της δεύτερης κατηγορίας.
Εξωτερικοί σύνδεσμοι
Κατηγορία:Αθλητισμός στο Κατάρ Κατηγορία:Ανώτατα εθνικά ποδοσφαιρικά πρωταθλήματα Καταρ
Χρύσα Μπισκιτζή
Η Χρύσα Μπισκιτζή είναι Ελληνίδα πρώην πρωταθλήτρια της κωπηλασίας, στο διπλό σκιφ ελαφρών βαρών.
Βιογραφικό
Η Χρύσα Μπισκιτζή γεννήθηκε στις 18 Νοεμβρίου 1974. Κατάγεται από το Θεραπειό του Έβρου αλλά κατοικεί στην Αθήνα. Η Χρύσα Μπισκιτζή είναι Ανθυποπλοίαρχος στο Λιμενικό Σώμα.
Προσωπική ζωή
Η Χρύσα Μπισκιτζή είναι παντρεμένη με τον δις Ολυμπιονίκη Βασίλη Πολύμερο και έχουν αποκτήσει 2 παιδιά.
Καριέρα
Άρχισε να ασχολείται με την κωπηλασία από το 1990 από το σύλλογο ΕΝΟΑ. Τέσσερα χρόνια αργότερα, το 1994, αγωνίστηκε για πρώτη φορά στην Εθνική ομάδα. Από το 2006 ανήκει στο δυναμικό του Ολυμπιακού. Το 2009 σταματάει την κωπηλασία για χάρη της μητρότητας. . Έχει πάρει μέρος δύο φορές σε Ολυμπιαδα με παρτενέρ την Αλεξάνδρα Τσιάβου
Διακρίσεις
Οι πιο σημαντικές διακρίσεις έρχονται τo 2008 όταν η Χρύσα Μπισκιτζή συμμετέχει στους Ολυμπιακούς Αγώνες στο Πεκίνο το 2008 όπου κατακτά με παρτενέρ τη Αλεξάνδρα Τσιάβου την διόλου ευκαταφρόνητη 6η θέση. Την ίδια χρονιά, πριν την Ολυμπιάδα του Πεκίνου η Χρύσα με την Αλεξάνδρα κατακτούν τη δεύτερη θέση στο Παγκόσμιο Κύπελλο στο Μόναχο και την πρώτη θέση στο Ευρωπαϊκό Πρωτάθλημα που διεξάγεται στο Μαραθώνα.
Σαιν-Ζαν-ντε-Μωριέν
Το Σαιν-Ζαν-ντε-Μωριέν (γαλλικά: Saint-Jean-de-Maurienne) είναι γαλλική κοινότητα στο νομό της Σαβοΐας, στη διοικητική περιοχή της Ωβέρνης-Ρον-Αλπ. Είναι υπονομαρχία του νομού και ο πληθυσμός της ανέρχεται σε 7.746 κατοίκους (2017).
Χρύσα Μπισκιτζή
Διακρίσεις
^Το 1998 η Χρύσα Μπισκιτζή κατέκτησε τη 3η θέση στο τετραπλό σκίφ ελ. βαρών γυναικών μαζί με τις Ειρήνη Ζώρα, Ευαγγελία Κοκκίνου, Αγγελική Γκρέμου
^^Το 2005 στους Μεσογειακούς Αγώνες στην Αλμερία η Χρύσα Μπισκιτζή κατέκτησε την 2η θέση στο μονό σκιφ ελαφρών βαρών.
Βραβεύσεις
Το 2009 η Χρύσα Μπισκιτζή με την Αλεξάνδρα Τσιάβου βραβεύονται από τον Σύλλογο Ελλήνων Ολυμπιονικών για την 6η θέση που κατέλαβαν στην Ολυμπιάδα του Πεκίνο.
Παραπομπές
Κατηγορία:Έλληνες αθλητές της κωπηλασίας Κατηγορία:Έλληνες Ολυμπιονίκες Κατηγορία:Κωπηλάτες ΟΣΦΠ
Γκρέμιο Εσπορτίβο Νοβοριζοντίνο
Η Γκρέμιο Εσπορτίβο Νοβοριζοντίνο ήταν μια βραζιλιάνικη ποδοσφαιρική ομάδα. Ιδρύθηκε στις 11 Μαρτίου 1973 και διαλύθηκε το 1999. Έδρα της ομάδας ήταν το Jorge Ismael de Biase, χωρητικότητας 16000 θεατών. Το 1994 κέρδισε τον μόνο εθνικό της τίτλο, το Campeonato Brasileiro Série C.
Εξωτερικοί σύνδεσμοι
Κατηγορία:Ιδρύσεις ποδοσφαιρικών ομάδων το 1973 Κατηγορία:Γκρέμιο Εσπορτίβο Νοβοριζοντίνο Κατηγορία:Ποδοσφαιρικές ομάδες Βραζιλίας
Σαιν-Ζαν-ντε-Μωριέν
Οι κάτοικοί του είναι γνωστοί ως Σαιν-Ζαναί (γαλλικά: Saint-Jeannais).
Γεωγραφικά στοιχεία
αριστερά|μικρογραφία|250x250εσ|Κεντρικό σημείο στο Σαιν-Ζαν-ντε-Μωριέν Το Σαιν-Ζαν-ντε-Μωριέν βρίσκεται στα νότια του νομού Σαβοΐας στη διοικητική περιοχή Ωβέρνη-Ρον-Αλπ. Είναι υπονομαρχία του νομού Σαβοΐας και ιστορική πρωτεύουσα της κοιλάδας της Μωριέν. Ο πληθυσμός της ανέρχεται σε 7.746 κατοίκους (2017).
Απέχει 500 περίπου χιλιόμετρα από το Παρίσι, στα νοτιοανατολικά σε ευθεία γραμμή. Η απόσταση από το Σαμπερί, την πρωτεύουσα της Σαβοΐας, είναι 73 χιλιόμετρα οδικώς και από την Αλμπερβίλ, τη δεύτερη υπονομαρχία του νομού, 62 χλμ οδικώς.
Το κλίμα είναι αλπικό λόγω της παρουσίας της οροσειράς των Άλπεων.
Ιστορία
αριστερά|μικρογραφία|299x299εσ|Τα λείψανα του [[Ιωάννης ο Βαπτιστής|Αγίου Ιωάννη του Βαπτιστή]] Το Σαιν-Ζαν-ντε-Μωριέν είναι η πρωτεύουσα της κοιλάδας της Μωριέν από τον 6ο αιώνα. Σύμφωνα με την παράδοση, όταν η αγία Θέκλα έφερε από την Αλεξάνδρεια τα λείψανα του Αγίου Ιωάννη του Βαπτιστή, τα οποία εκπροσωπούνται στο έμβλημα της πόλης με τρία δάχτυλα καθώς και στα τοπικής παραγωγής μαχαίρια Οπινέλ, η πόλη υψώθηκε στο βαθμό της επισκοπής από τον Γκούντραμ, εγγονό του Κλοβίς Α'.
Το 753, ο Γκρίφο, διεκδικητής του φραγκικού θρόνου, πήγε στην Ιταλία για να συναντήσει τον βασιλιά των Λομβαρδών, τον Αϊστούλφο, τον πιο ισχυρό αντίπαλο του αδελφού του βασιλιά των Φράγκων Πεπίνο  τον Βραχύ, αλλά σκοτώθηκε στο Σαιν-Ζαν-ντε-Μωριέν από άντρες του Πεπίνου.
Η περιοχή ανήκε στις παλαιότερες κτήσεις των κομήτων της Σαβοΐας.
Το δουκάτο της Σαβοΐας, το οποίο ήταν μια γαλλόφωνη επαρχία υπό την κυριαρχία του Βασιλείου της Σαρδηνίας-Πιεμόντε, κατελήφθη από την Επαναστατική Γαλλία από το 1792 μέχρι το τέλος της Πρώτης Αυτοκρατορίας το 1815. Προσαρτήθηκε οριστικά στη Γαλλία το 1860, μετά τον Δεύτερο Ιταλικό Πόλεμο της Ανεξαρτησίας, με τη Συνθήκη του Τορίνο.
Η σιδηροδρομική γραμμή Αιξ-λε-Μπαιν-Σαιν-Ζαν-ντε-Μωριέν άνοιξε το 1857.
Στις αρχές της δεκαετίας του 1900, η κοιλάδα της Μωριέν επωφελήθηκε από τις τεχνολογικές εξελίξεις της ελβετικής υδροηλεκτρικής ενέργειας και δημιουργήθηκαν βιομηχανικές εγκαταστάσεις, ενώ άρχισε να αναπτύσσεται ο τουρισμός.
Βιομηχανία
μικρογραφία|250x250εσ|Το εργοστάσιο αλουμινίου και στο βάθος το Σαιν-Ζαν-ντε-Μωριέν Το εργοστάσιο αλουμινίου του Σαιν-Ζαν-ντε-Μωριέν παράγει το 40% του πρωτογενούς αλουμινίου που παράγεται στη Γαλλία, μετά το εργοστάσιο της Δουνκέρκης (60%). Από την ίδρυσή του το 1907, ήταν και παραμένει από τα πιο σημαντικά στη Γαλλία. Τα τελευταίας τεχνολογίας εργαστήρια στοχεύουν στη βελτιστοποίηση των συνθηκών παραγωγής, της ενεργειακής δαπάνης και του σεβασμού στο περιβάλλον του λευκού μετάλλου. Τέλος, η διατήρησή του είναι ουσιαστικής σημασίας για την πολιτική περιφερειακής ανάπτυξης, καθώς είναι πρωταρχικής σημασίας για το εργατικό δυναμικό που απασχολεί και τις συναφείς δραστηριότητες.
Η παρουσία του εργοστασίου αλουμινίου σε μια κοιλάδα απειλούμενη από βιομηχανική απερήμωση έσωσε το Σαιν-Ζαν-ντε-Μωριέν από τη δημογραφική παρακμή που απειλεί τις μικρές επαρχιακές πόλεις και του επέτρεψε να εδραιώσει τον διοικητικό του ρόλο ως υπονομαρχία του νομού Σαβοΐας.
Τουρισμός
Η ανάπτυξη του τουρισμού χάρη στα θέρετρα χειμερινών σπορ και την εγγύτητα των μεγάλων περασμάτων των Άλπεων και του Εθνικού πάρκου Βανουάζ έχει δώσει μια νέα δυναμική στην οικονομία του νομού.
Αξιοθέατα
Μερικά από τα αξιοθέατα της μικρής κοινότητας:
μικρογραφία|333x333εσ|Σκάλα του παλιού επισκοπικού μεγάρου
Εξωτερικοί Σύνδεσμοι
Κατηγορία:Κοινότητες της Σαβοΐας